# **Eesti Rahva Muuseum**

# **Küsimusleht nr. 182**

# **Küsimusi savinõude valmistamisest**

Savinõude ilmumine tähendas uut kvalitatiivset tasandit tarbe­esemete valmistamises. Siiani töötles inimene materjali (kivi, puu, luu, sarv, nahk jms.) ainult mehaaniliselt. Savinõude põletamine muutis savi olemust — vees kergesti pehmitatav tooraine muutus «kunstlikuks kiviks», säilitades seejuures inimese poolt saadud vormi. See lõi arenguvõimalusi olmekultuurile, tehnilisele mõtlemi­sele ja tarbekunstile. Just seetõttu võib keraamikat laiemas mõttes vaadelda kui inimkultuuri peeglit.

Eestis on keraamika valmistamine alguse saanud u. 5000 aastat tagasi. Tuhandeid aastaid on esimeste pottseppade kogemusi edasi kantud ja arendatud. Ometi võib öelda, et nende esimeste pottsep­pade mantlipärijad on ka veel selle sajandi keskpaikugi tegutsenud külapottsepad. Aeg on aga läinud omasoodu ja maakäsitöö on kõrvale tõrjutud suurte keraamikatehaste poolt.

Õnneks on siiski veel inimesi, kes on ise valmistanud savinõusid või mäletavad teiste tegemisi. Eelkõige nende inimeste abile me loodamegi, et talletada üliväärtuslikku teavet savinõude valmista­misest meie lähemas minevikus, sest just siin peitub võti kaugema mineviku uksele.

**I Savitööndus.**

1. Kellele kuulus savitöökoda?
2. Kus töökoda asus?

* eluruumide kõrval
* eluruumidest eraldi

1. Milline oli töökoja planeering (joonistage plaan)? Kuidas paiknesid pottsepakeder, kuivatusriiul, pliit jms.?
2. Kui palju töötas seal inimesi?

* oma pere
* võõrad
* meistrid
* õpipoisid

1. Kus olid meistrid õppinud?
2. Kas väljaõpe toimus ka kohapeal?
3. Kus müüdi toodangut?
4. Kes müüs toodangut?

* kaltsukaupmees
* meister ise
* mõni pere liikmetest

**II Savi varumine.**

9. Kust savi võeti?

1. Kui kaugel asus savi võtmise koht töökojast?
2. Kui sügavalt savi võeti?
3. Milliseid tööriistu kasutati savi varumisel?
4. Kas soojal ajal varuti savi talveks valmis või toimus varumine ka talvekuudel?
5. Kui suures koguses korraga savi varuti?
6. Kas varutud savil lasti laagerdada? Kui pika aja vältel? Mida sellega saavutada taheti?
7. Kas savi võtmise aeg oli seotud mingite loodusnähtustega?

— kuu faasid

Kuidas mõjutas see savi kvaliteeti?

**III Vormimismassi valmistamine.**

17. Kas savile segati midagi hulka?

* liiv
* kivipurd
* vanade savinõude tükid
* aganad
* sõnnik

1. Millises vahekorras savi segati?
2. Kas erinevused savisegudes olid sõltuvuses nõu kasutamisvii­sist või ainult toorsavi omadustest?
3. Kuidas savi segati?
4. Kas olid olemas mehaanilised segumasinad? Kirjeldage neid.

* savihunt
* katusekivipaan
* püttsegaja

22. Kuidas toimus savi segamine käsitsi?

* kloosi tallamine
* klinnimine

1. Kui pika aja jooksul savi segati? (Erinevate tööprotsesside kestvus?)
2. Kui palju savi segati korraga?

**IV Savinõude valmistamine.**

1. Kirjeldage pottsepaketra.
2. Kirjeldage nõude treimise käiku
3. Kas treimisel kasutati ka abivahendeid?

* treiraud
* šabloon
* lipats

1. Kui palju aega kulus ühe nõu -treimiseks?
2. Kirjeldage sangade ja tilade voolimist.
3. Kas valmistati nõusid ka käsitsi või käsikedral?

— «poripotid»

Kirjeldage nende valmistamise käiku.

**V Savinõude kuivamine ja viimistlemine.**

1. Kuhu asetati valmis nõud kuivama?
2. Kui kaua kuivasid nõud enne viimistlemist?
3. Kuidas toimus savinõude viimistlemine?
4. Milliseid tööriistu kasutati viimistlemisel?

* pelohvimisraud
* pesikkimisnuga
* mudelkauss
* siin

1. Kui kaua kuivasid nõud enne põletamist?
2. Kuidas tehti kindlaks, et nõud on põletamiseks vajalikul mää­ral kuivad?

**VI Savinõude põletamine.**

37. Kus nõusid põletati?

* maa-augus
* eluruumi küttekoldes
* spetsiaalses põletusahjus

1. Kui palju nõusid põletati korraga?
2. Kuidas laoti nõud ahju?
3. Kui kaua kestis põletamine?
4. Kui kõrge oli põletustemperatuur?
5. Kui palju nõudis üks põletamine puid?
6. Kas kasutati kindlat puuliiki?
7. Kas enne väljavõtmist lasti nõudel jahtuda ja kui kaua?

**VII Savinõude kaunistamine.**

1. Mil viisil kaunistati savinõusid?
2. Kas tunti joonornarnenti?
3. Kas jooni treiti kõigile savinõudele?
4. Mitu joont nõule tavaliselt treiti?
5. Miks ei joonistatud savinõudele peale linde ja loomi?
6. Milliseid tööriistu kasutati kaunistamisel?
7. Kuidas nõusid kirjati, mille abil?
8. Kuidas ja millest valmistati kirjamislobi?
9. Kuidas nõusid glasuuriti?
10. Millest valmistati glasuuri?
11. Kust saadi tina ja värvaineid?
12. Mida ja kui palju kasutati värvainena?
13. Kuidas valmistati glasuuri?
14. Millised olid glasuuri retseptid?

*Koostas Aivar Kriiska*

*Tartu, veebruar/märts 1990*